**Zmluva o dielo**

uzatvorená podľa ustanovení § 536 zákona č. 513/1991 Zb. Obchodný zákonník v znení neskorších predpisov medzi týmto stranami (ďalej len „**Zmluva**“)

Obchodné meno: **Košice Región Turizmus**

Sídlo: Hlavná 48 04001 Košice - mestská časť Staré Mesto

IČO: 42319269

DIČ: 2023656833

IČ DPH: SK2023656833

Štatutárny orgán: Ing. Rastislavom Trnkom, predsedom

Oprávnený zástupca: JUDr. Lenka Vargová Jurková – výkonný riaditeľ

Zapísaná: v Registri organizácií cestovného ruchu vedenom Ministerstvom dopravy a výstavby Slovenskej republiky, sekcia cestovného ruchu

Kontaktná osoba: ................

(ďalej len „**KRT**“)

a

Obchodné meno: ...............

Sídlo: ...............

IČO: ...............

Štatutárny orgán: ...............

Zapísaná: ...............

(ďalej len **„Zhotoviteľ“**)

a

obec: Nižná Myšľa

adresa: Obchodná 104/11, 044 15 Nižná Myšľa

IČO: 00324 493

IČ DPH: 2021244885

Zastúpená: Ing, Miroslav Sisák

(ďalej len **„Obec“**)

**Preambula**

*S cieľom podpory projektu: EcoVeloTour v rámci programu Interreg Danube Transnational Program uzatvárajú zmluvné strany túto Zmluvu. V rámci projektu sa budú realizovať celkovo tri moderné odpočívadlá pre cyklistov - Bike and Rest areas, ktoré sú modernými odpočívadlami pre cyklistov slúžiacich na krátky oddych, prípadne úkryt pred zlým počasím, a to v obci Skároš, Nižná Myšľa a Trstená pri Hornáde. Jedná sa o pilotný projekt, ktorý bude slúžiť na definovanie štandardu pre cyklistickú infraštruktúru na medzinárodnej cyklotrase EuroVelo 11 a jej okolí. Tieto odpočívadla budú nízko-nákladové zariadenia na prevádzku a údržbu, odolné voči poveternostným podmienkam. V rámci povinných technických prvkov musia byť vybavené servisným stojanom, stojanom na bicykle, zónou pre oddych - stôl a miesto na sedenie, nabíjačkou na telefón, nabíjačkou na elektrobicykle a wifi hot spot, pričom tie budú prevádzkované na solárnu energiu a zároveň majú obsahovať priestor pre informačnú tabuľu.*

*Zhotoviteľ bol vybraný ako úspešný uchádzač v rámci verejného obstarávania. Podkladom pre uzavretie tejto Zmluvy je výsledok verejného obstarávania vykonaného podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“). KRT na obstaranie predmetu tejto Zmluvy použil postup verejného obstarávania zadávanie zákazky s nízkou hodnotou na realizáciu stavebných prác podľa § 117 ZVO.*

**Predmet Zmluvy**

1. Zmluvné strany sa vzhľadom na ciele a význam projektu, ktoré sú bližšie špecifikované v Preambule tejto Zmluvy dohodli na uzatvorení tejto Zmluvy s cieľom podporiť tento projekt.
2. Zhotoviteľ sa touto Zmluvou zaväzuje vytvoriť, resp. zhotoviť dielo špecifikované v Prílohe č. 1 tejto Zmluvy a za podmienok uvedených v tejto Zmluve.

**Práva a povinnosti Zmluvných strán**

1. KRT na základe verejného obstarávania vybral Zhotoviteľa, ktorý zhotoví dielo podľa projektovej dokumentácie, ktorá tvorí Prílohu č. 1 tejto Zmluvy.
2. Súčasťou tejto Zmluvy je aj Príloha č. 2, ktorá obsahuje ocenený výkaz výmer.
3. Zhotoviteľ vyhlasuje, že sú mu známe ciele a úlohy KRT ako aj ciele projektu.
4. Práva a povinnosti Zhotoviteľa:
5. Zhotoviteľ sa zaväzuje vytvoriť dielo na vlastné náklady a nebezpečenstvo v termíne podľa tejto Zmluvy,
6. Zhotoviteľ je povinný zachovávať mlčanlivosť o všetkých skutočnostiach, o ktorých sa pri realizácii diela dozvedel, a to aj po zániku tejto Zmluvy, v opačnom prípade je povinný KRT nahradiť škodu spôsobenú porušením tejto povinnosti,
7. Zhotoviteľ má právo na vyplatenie odmeny dohodnutej vo výške podľa tejto Zmluvy,
8. Zhotoviteľ sa zaväzuje postupovať pri plnení predmetu Zmluvy hospodárne so súčasným dodržaním dohodnutého termínu plnenia podľa tejto Zmluvy,
9. Zhotoviteľ sa zaväzuje priebežne a vždy na požiadanie KRT informovať ho o priebežnom postupe a stave realizácie diela,
10. Zhotoviteľ je povinný spolupracovať s KRT, rešpektovať jeho návrhy a pri realizácii diela je viazaný záväznými pokynmi KRT,
11. Zhotoviteľ sa zaväzuje zhotoviť dielo s odbornou starostlivosťou podľa dohodnutých podmienok,
12. Zhotoviteľ je povinný bezodkladne oznámiť KRT skutočnosti podstatné pre realizáciu diela, najmä prekážky zhotovenia Diela, nedodržanie riadneho plnenia s odôvodnením jeho príčin a pod.,
13. Zhotoviteľ je povinný odstrániť vady, zohľadniť a zapracovať pripomienky KRT k dielu, a to bezodkladne po vyzvaní na takýto úkon zo strany KRT,
14. Zhotoviteľ sa zaväzuje vyhotoviť dielo vo vlastnom mene a na vlastnú zodpovednosť,
15. Zhotoviteľ sa zaväzuje, že zhotoví dielo v súlade s projektovou dokumentáciou
16. Zhotoviteľ poskytuje na dielo záruku v rozsahu 24 mesiacov odo dňa odovzdania diela.

**Cena diela**

1. Cena diela je: .................................
2. Zhotoviteľ berie na vedomie, že každý návrh zmeny rozpočtu alebo dodatku k tejto Zmluve  bude podliehať posudzovaniu zo strany KRT a z hľadiska súladu so ZVO. Akákoľvek zmena Zmluvy, pri ktorej sú v zmysle ustanovení § 18 ZVO splnené podmienky pre uzatvorenie dodatku k tejto Zmluve, podlieha povinnosti zmluvných strán uzatvoriť písomný a číslovaný dodatok k tejto Zmluve podpísaný oprávnenými zástupcami všetkých zmluvných strán. Zhotoviteľ nie je pred uzatvorením takéhoto dodatku oprávnený zmenu realizovať.
3. Zhotoviteľ berie na vedomie, že predmet zákazky je financovaný z 85% na základe Dohody o partnerstve pri implementácií projektu DTP2-055-2.2 EcoVeloTour v rámci Dunajského nadnárodného programu medzi Hlavným partnerom Mestom Budapešť, okresom 14 Zugló a projektovými partnermi, kde KRT predstavuje projektového partnera č. 5, a s 15 % spoluúčasťou projektového partnera, v rámci programu Interreg Dunajský nadnárodný program, Prioritná os: Dunajský región zodpovedný za životné prostredie a kultúru, špecifický cieľ: Podpora trvalo udržateľného využívania prírodného a kultúrneho dedičstva a zdrojov, názov projektu: Podpora rozšíreného plánovania ekoturistiky pozdĺž siete cyklotrás Eurovelo v podunajskej oblasti, Výzva: druhá.
4. KRT sa zaväzuje, že uhradí Zhotoviteľovi cenu diela nasledovne:
	1. Prvá časť ceny diela vo výške 50% bude Zhotoviteľovi vyplatená po prevzatí Staveniska. Podkladom k fakturácií bude Protokol o prevzatí/odovzdaní Staveniska.
	2. Druhá časť ceny diela vo výške 50 % bude Zhotoviteľovi vyplatená po odovzdaní dokončeného Diela. Podkladom k fakturácií bude Protokol o prevzatí/odovzdaní Diela.
	3. Lehota splatnosti faktúr je v súlade s Výzvou na predloženie cenových ponúk 60 kalendárnych dní odo dňa jej doručenia.

**Vady diela**

1. Ak má čo i len časť diela neodstrániteľné nedostatky alebo nezodpovedá podmienkam dohodnutých v tejto Zmluve, má KRT právo odstúpiť od tejto Zmluvy v celom rozsahu.
2. KRT má právo do 7 dní od momentu odovzdania Diela požiadať Zhotoviteľa o odstránenie vád diela, ktoré boli vytknuté v zápisnici o odovzdaní a prevzatí diela. Zhotoviteľ je povinný odstrániť tieto nedostatky diela, resp. jeho časti, podľa pokynov KRT bezodkladne, najneskôr však do 3 kalendárnych dní.
3. V prípade, ak nedostatky nebudú odstránené v súlade s bodom 13 tejto Zmluvy, má KRT právo odstúpiť od tejto Zmluvy v celom rozsahu.

**Termín zhotovenia diela**

1. Zhotoviteľ sa zaväzuje, že dielo zhotoví v nasledovnom termíne do 2 mesiacov odo dňa účinnosti Zmluvy o dielo
2. V prípade, ak je Zhotoviteľ v omeškaní so zhotovením diela, je povinný bezodkladne o tejto skutočnosti informovať KRT za účelom dohodnutia nového termínu zhotovenia diela. V prípade, ak sa Zhotoviteľ opätovne omešká so zhotovením diela v náhradnom termíne, vzniká KRT právo na odstúpenie od tejto Zmluvy.

**Vlastnícke právo**

1. Zmluvné strany sa dohodli, že po zhotovení a odovzdaní diela, prechádza vlastnícke právo k dielu na Obec.
2. Obec sa týmto zaväzuje, že sa bude o dielo starať a udržiavať ho v prevádzky schopnom stave po dobu 5 rokov od ukončenia projektu, a to z vlastných zdrojov. Zmluvné strany sa dohodli, že akékoľvek právo zo záruky si voči Zhotoviteľovi bude uplatňovať priamo Obec. V prípade, ak Obec nebude udržiavať dielo v prevádzky schopnom stave podľa prvej vety tohto bodu, KRT je oprávnené písomne vyzvať Obec na odstránenie tohto stavu a určiť primeranú lehotu. V prípade, ak Obec napriek písomnej výzve a poskytnutej primeranej lehote svoju povinnosť nesplní, vzniká KRT:
	* + 1. nárok na zmluvnú pokutu vo výške150 EUR za takéto každé jedno porušenie Zmluvy,
			2. nárok na zabezpečenie vykonania opravy/údržby diela a jeho uvedenia do prevádzky schopného stavu na náklady Obce.
3. Obec vyhlasuje, že týmto udeľuje súhlas, aby dielo bolo postavené na par. č. 1195, kat. územie: Nižná Myšľa, ktorá je vo vlastníctve Obce, pričom Obec nebude za umožnenie postavenia diela na jej pozemku žiadať žiadnu odplatu a ani iné protiplnenie.

**Osobitné ustanovenia**

1. Stavenisko je Zhotoviteľ povinný prevziať od Obce najneskôr do 5 dní odo dňa Písomnej výzvy KRT, ktorá bude Zhotoviteľovi zaslaná po doručení akceptačného stanoviska Riadiaceho orgánu projektu po ukončení administratívnej kontroly procesu verejného obstarávania.
2. Zhotoviteľ vyhlasuje, že ku dňu uzavretia tejto Zmluvy sú mu známi subdodávatelia uvedení v Prílohe č. 3 tejto Zmluvy, ktorí sa budú podieľať na plnení predmetu Zmluvy (pozn.: v prípade, ak Zhotoviteľ nemá v úmysle zadať predmet zmluvy subdodávateľom, bude v súlade so skutočným stavom uvedené vyhlásenie Zhotoviteľa, že predmet Zmluvy dodá bez subdodávateľov).
3. Zhotoviteľ sa zaväzuje oznámiť KRT a Obci akúkoľvek zmenu údajov ktoréhokoľvek zo subdodávateľov uvedených v prílohe č. 3 tejto Zmluvy v rozsahu údajov uvedených v prílohe č. 2 tejto zmluvy, a to do 7 pracovných dní odo dňa účinnosti takej zmeny.
4. Počas trvania tejto zmluvy je Zhotoviteľ oprávnený zmeniť subdodávateľa uvedeného v Prílohe č. 3 tejto zmluvy. Zhotoviteľ je povinný KRT najneskôr v deň, ktorý predchádza dňu, v ktorom sa subdodávateľ začne podieľať na plnení predmetu tejto Zmluvy, predložiť písomné oznámenie o zmene subdodávateľa, ktoré bude obsahovať údaje minimálne v rozsahu: percentuálny podiel z hodnoty plnenia, ktorý má Zhotoviteľ v úmysle zadať subdodávateľovi, identifikačné údaje navrhovaného subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. KRT si vyhradzuje právo odmietnuť subdodávateľa a požiadať Zhotoviteľa o určenie iného subdodávateľa, ak má na to závažné dôvody (napr. ak je KRT s novým subdodávateľom v obchodnom, súdnom alebo inom spore, nesplnenie podmienok pre výmenu subdodávateľa a pod.). Zhotoviteľ je povinný žiadosti KRT podľa predchádzajúcej vety bezodkladne vyhovieť a navrhnúť iného subdodávateľa.
5. Zhotoviteľ  sa  zaväzuje  v zmysle   Všeobecných  zmluvných  podmienok  Zmluvy o poskytnutí NFP (nenávratný finančný príspevok), strpieť výkon kontroly/auditu súvisiaceho s realizovanými stavebnými prácami, kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä:

* + - * 1. Poskytovateľ a ním poverené osoby,
				2. Útvar  vnútorného auditu Riadiaceho orgánu alebo Sprostredkovateľského  orgánu a nimi

poverené osoby,

* + - * 1. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
				2. Orgán auditu, jeho spolupracujúce orgány a osoby poverené na výkon kontroly/auditu,
				3. Splnomocnení zástupcovia Európskej Komisie a Európskeho dvora audítorov,
				4. Orgán zabezpečujúci ochranu finančných záujmov EÚ,
				5. Osoby  prizvané  orgánmi  uvedenými  v písm.  a)  až  f)  v súlade  s príslušnými  právnymi

predpismi SR a právnymi aktmi EÚ.

1. Zhotoviteľ v rámci zhotovenia diela je povinný uviesť nasledovný text: Projekt je realizovaný s finančnou podporou Dunajského nadnárodného programu.
2. KRT je oprávnený odstúpiť od zmluvy aj z dôvodov uvedených v § 19 ZVO a postup odstúpenia od zmluvy sa bude riadiť týmito ustanoveniami zákona.
3. KRT má právo odstúpiť od tejto Zmluvy v prípade doručenia správy z kontroly verejného obstarávania zo strany poskytovateľa nenávratného finančného príspevku, ktorou poskytovateľ neschválil predmetné verejné obstarávanie na realizáciu stavebných prác: „Realizácia troch Bike&Rest odpočívadiel". Odstúpenie od Zmluvy oznámi odstupujúca strana druhej strane písomne - doporučeným listom do vlastných rúk. Účinky odstúpenia od Zmluvy nastávajú dňom doručenia oznámenia o odstúpení druhej zmluvnej strane.

**Záverečné ustanovenia**

1. Neoddeliteľnou súčasťou Zmluvy sú:
	* + 1. Príloha č. 1 – Projektová dokumentácia
			2. Príloha č. 2 – Ocenený výkaz výmer
			3. Príloha č. 3 – Zoznam subdodávateľov/vyhlásenie Zhotoviteľa.
2. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni vydania kladného stanoviska k procesu verejného obstarávania po výkone  kontroly zákazky s nízkou hodnotou vykonanej Riadiacim orgánom projektu. O tejto skutočnosti bude zhotoviteľ písomne informovaný. Zmluva bude zverejnenia na webovom sídle KRT v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
3. Túto Zmluvu môžu zmluvné strany skončiť písomnou dohodou.
4. Pokiaľ akékoľvek z ustanovení tejto Zmluvy je, prípadne sa stane neplatným, protiprávnym alebo neúčinným, zaväzujú sa Zmluvné strany toto ustanovenie bezodkladne nahradiť novým ustanovením, ktorého zmysel sa bude čo možno najviac blížiť zmyslu a hospodárskemu účelu nahradzovaného ustanovenia tak, že by bolo možné predpokladať, že by ho Zmluvné strany boli použili, keby o neplatnosti, protiprávnosti alebo neúčinnosti nahradzovaného ustanovenia vedeli. Neplatnosť, protiprávnosť alebo neúčinnosť ustanovenia tejto Zmluvy sa nebude dotýkať ostatných ustanovení tejto Zmluvy, pričom táto Zmluva sa bude vykladať tak, ako keby v nej neplatné, protiprávne alebo neúčinné ustanovenie nebolo nikdy obsiahnuté.
5. Zmluvné strany vyhlasujú, že ich spôsobilosť na právne úkony nie je obmedzená, túto zmluvu uzatvárajú slobodne a vážne, neuzavreli ju v tiesni a za nápadne nevýhodných podmienok, pozorne si ju prečítali, jej obsahu porozumeli a nemajú proti jej forme a obsahu žiadne námietky, čo potvrdzujú svojimi vlastnoručnými podpismi. Súčasne sa zaväzujú nahradiť škodu, ktorá tým vznikne, ak by sa toto vyhlásenie dodatočne preukázalo ako nepravdivé. Zmluvné strany zároveň vyhlasujú, že mohli ovplyvniť obsah tejto Zmluvy.
6. K zmene podmienok dohodnutých touto Zmluvou môže dôjsť len na základe vzájomnej dohody Zmluvných strán formou písomného očíslovaného dodatku podpísaného osobami oprávnenými konať v mene Zmluvných strán.
7. Táto zmluva je vyhotovená v 4 (štyroch) rovnopisoch, pričom každý má platnosť originálu s určením dvoch vyhotovení pre KRT a po jednom vyhotovení pre Obec a pre Zhotoviteľa.
8. Neoddeliteľnou súčasťou tejto Zmluvy je:

Príloha č. 1 – Špecifikácia Diela

1. Táto Zmluva môže byť doplnená alebo zmenená výlučne písomnými dodatkami k tejto Zmluve podpísanými obidvoma Zmluvnými stranami.
2. Právne vzťahy vyplývajúce z tejto Zmluvy sa riadia príslušnými ustanoveniami zákona č.  40/1964 Zb. Občiansky zákonník v znení neskorších predpisov a ďalšími relevantnými právnymi predpismi právneho poriadku Slovenskej republiky.
3. Pri riešení otázok touto Zmluvou neupravených, sa Zmluvné strany budú riadiť príslušnými ustanoveniami záväzných predpisov platných na území Slovenskej republiky.
4. Zmluvné strany sa zaväzujú, že riešenie prípadných sporných otázok sa bude uskutočňovať predovšetkým spoločným rokovaním a vzájomnou dohodou prostredníctvom svojich zástupcov. V prípade, ak sa vzniknutý spor nevyrieši vzájomnou dohodou ktorákoľvek zo Zmluvných strán je oprávnená to predložiť na riešenie príslušnému všeobecnému súdu Slovenskej republiky.

V Košiciach, dňa, \_\_\_/\_\_\_/\_\_\_\_\_\_ V Košiciach, dňa, \_\_\_/\_\_\_/\_\_\_\_\_\_

KRT: Zhotoviteľ:

............................................ ............................................

**Košice Región Turizmus** ..............

Ing. Rastislav Trnka

Predseda

V Košiciach, dňa ..................

Obec:

............................................

Ing, Miroslav Sisák

starosta